sinarproject/legisdata huggingface dataset:
Y.B. TUAN IR. IZHAM BIN HASHIM: Berhormat Sijangkang, sebenarnya itu yang saya nak sebutkan tadi di sini bahawa kita menilai dari segi rantaian nilai ataupun value change itu. Kita kalau kita melihat pada pertanian ataupun makanan ini kita kena lihat makanan ini daripada aspek penanamannya, teknologi cara penyediaannya, juga warehousing nya, penyimpanan, pengurusannya, penyebarannya, distribution nya, pembahagiannya dan juga penjualan marketing nya. Jadi kita melihat semua sudut. Negeri Selangor kalau kita nak kata kita nak bergantung terus food security maknanya kita nak buat semua sendiri atau pun self sufficient ini adalah satu perkara yang hampir mustahil. Saya beri contoh bekalan daging segera kita yang kita usahakan di negeri Selangor ini hanya 3% yang lain import. Jadi tidak lah bermakna kita nak ternak lembu-lembu di sini kita nak 100% kita buat sendiri, bukan itu makna dia food security ya, bukan itu makna dia dan ini kita kena lihat dalam konteks seluruh negara kita. Jadi Selangor tumpuan dia apa? Bidang apa? Makanan apa yang dia akan buat yang kita boleh contribute bukan sahaja untuk negeri Selangor tetapi juga untuk negara. Ini yang kita perhatikan sebab itu kita telah berbincang dengan pihak GLC.
GLC pun ada tanah-tanah yang agak luas sebenarnya yang boleh dimanfaatkan, mungkin mereka tidak akan bangunkan tanah itu dalam 10 tahun lagi, jadi dalam 10 tahun itu kita akan gunakan dan saya dah bertemu mereka beberapa kali dan telah adapun senarai tanah-tanah yang mereka ada dan juga tanah-tanah kerajaan yang masih ada dan tanah-tanah terbiar walaupun saya tahu masalah sikit tanah terbiar, kita akan juga usahakan. Itu pun telah kita rangka dan juga kita berbincang juga isu dana. Bagaimana dana dapat kita bantu melalui Hijrah, melalui Agro Bank yang telah kita pun ada perbincangan. Jadi semua ini kita kenal pasti dan zoning pun kita akan buat. Setakat ini kita kenal pasti ada 12 ke 15 jenis tanaman yang bermutu tinggi, pulangan tinggi yang kita boleh perkenalkan. Saya bagi contoh macam Kuala Langat antara yang paling terkenal Kuala Langat ialah cili dan nenas di Kundang itu. Itu merupakan produk utama mereka, ada produk lain tetapi itu utama. Kalau di Kuala Selangor rock melon, ini merupakan makanan ataupun tanaman mereka yang begitu terkenal. Kalau di kawasan Tanjong Karang tentulah padi dan sebagainya. Jadi ini perkara yang kita sudah kenal pasti dan kita akan buat zoning dengan cara yang lebih teratur untuk tujuan memastikan tanaman-tanaman yang dibuat. Saya tak nak dari sana dengar bila datang YB saya ini tanam kundur ni tapi tak boleh jual. Nak jual kat mana, kita tak mahu, kita nak kenal pasti produk yang boleh ada pasaran yang bagus, stabil lepas itu baru kita suruh dia tanam. Ini yang sedang kita amalkan buat masa ini. Terima kasih.
Y.B. DATO’ DR. AHMAD YUNUS BIN HAIRI: tadi antaranya adalah kalau boleh di negeri Selangor ini kita sudah melihat beberapa pusat pengumpulan untuk jenis-jenis makanan tertentu dengan pembangunan SELDEC yang akan dibangunkan itu. Sebagi contoh kalau saya sebutkan bahawa Singapura antara negara yang menjadi pengeluar beras yang utama di dunia, walaupun kita tak nampak sawahnya di Singapura. Begitu juga kalau Selangor kita boleh wujudkan dengan rangkaian SELDEC yang akan dibangunkan ini di beberapa kawasan di negeri Selangor ini mungkin melibatkan soal pusat pengumpulan padi, pusat pengumpulan macam tadi haiwan-haiwan ternakan dan sebagainya ini, sebab saya tengok bila Kuala Langat melalui Pertubuhan Peladang kawasan, bukan pusat pengumpulan dan dia menggunakan IOT untuk bangunkan, dia tahu daripada Kelantan berapa jumlah kebun, berapa kebun yang dia ada, berapa jumlah yang boleh hasilkan pada bila, dia tahu dah pasarannya di mana. Jadi ini antara yang saya lihat supaya akhirnya petani terjamin pendapatan mereka lebih baik daripada kalau mereka pasarkan sendiri tetapi Selangor kita unggul daripada sudut pusat pengumpulan ini dan kita ada sistem yang akan dibangunkan SELDEC ini, sangat baik, terima kasih.
: Seri Setia ingin mencelah.
: Ya.
Yang Berhormat EXCO, saya nak Y.B. TUAN HALIMEY BIN ABU BAKAR tanya kalau tanaman di dalam bandar. Contoh kawasan saya adakah pihak kerajaan juga akan bantu sebab mereka ini dapat apa nama TOL ataupun untuk pertanian sementara ini, adakah pihak kerajaan juga akan bantu?
Y.B. TUAN IR. IZHAM BIN HASHIM: Di bawah program Agro Bandar Yang Berhormat apa ini Seri Setia, di bawah program Agro Bandar sebenarnya untuk makluman tahun lepas sahaja kita membantu jualan produk-produk tanaman ataupun tumbuhan dan sayuran daripada kebun komuniti yang di bandar ini di bawah PBT, 46,000 kilogram kita bantu pasarkan melalui pasar tani dan juga pasar saya ingat Selangor Agro Market. Ini kita buat pada tahun lepas. 46 tan, kita berjaya buat. Kerana kita sediakan kaunter-kaunter meja khas di pasar raya tani untuk kebun-kebun komuniti ini untuk dijual produk mereka dan kebun komuniti ini jangan kita pandang kecil ya walaupun di bandar, kawasan yang kecil mereka berjaya mengeluarkan produk-produk yang tinggi kuantitinya dan saya kita di bawah program Agro Bandar di bawah Portfolio Jawatankuasa Tetap Pertanian, kita sedang kita telah meneliti untuk tahun ini kita menggerakkan lagi dan menambahkan lagi program-program untuk kebun komuniti dan juga tanah-tanah yang poket yang kecil ini dengan penggunaan teknologi seperti rain shelter ataupun green house, fertigation, ecoponic dan juga vertical farming. Ini sebenarnya kecil pun boleh menghasilkan 3 kali ganda pulangan dan telah terbukti di beberapa tempat di Selangor ini mereka berjaya laksanakan dan kita akan gunakan itu untuk menambah baik ataupun berikan hasil kepada bukan sahaja pada komuniti malah kepada anak-anak muda yang di bandar untuk menghasilkan tanaman-tanaman ini. Saya akan bekerjasamalah dengan pihak-pihak PBT dengan juga agensi yang lain yang mempunyai tanah-tanah yang kecil di bandar ini untuk kita manfaatkan bagi tujuan pertanian moden ini ya. Terima kasih.
TUAN TIMBALAN SPEAKER: Dipersilakan. Seri Serdang.
TUAN TIMBALAN SPEAKER: Sila Subang Jaya.
Y.B. PUAN MICHELLE NG MEI SZE: Terima kasih Yang Berhormat EXCO cuma disini saya nak membuat sedikit klarifikasi. Sebenarnya bantuan guaman yang dicadangkan bukan setakat untuk ibu tunggal sahaja tetapi untuk kes-kes bantuan guaman berjenis contohnya untuk kes bankruptcy ataupun untuk mereka yang hilang kerja di mana kontrak dibatalkan secara tidak munasabah dan lain-lain. Saya berharap bantuan guaman yang dirancang dapat merangkumi mereka juga. Itu sahaja, terima kasih.
: Tuan Timbalan pengerusi, boleh saya Y.B. DATUK ROSNI BIN SOHAR mencelah? Saya ingin bertanya kepada EXCO setakat mana status penyelidikan. Maaf ya saya kebelakang sikit wolbachia, setakat mana ya kejayaannya
: Saya dah jawab dalam tu tapi Y.B. PUAN DR SITI MARIAH BINTI MAHMUD saya ulang balik ini statusnya sekarang ini sudah lebih saya tak ingat berapa lokasi sudah berjalan lancar cuma laporan sepenuhnya belum kita dapat lagi tapi laporan awal yang kita dapat memang berkesan kalau kalau tak berkesan disebabkan oleh keadaan sekeliling lokaliti dimana wolbachia tu dibebaskan ya jadi sepatutnya turun tapi tidak
berlaku kerana kita tidak dapat controlled ataupun kita tak dapat kawal keadaan sekeliling kawasan yang kita bebaskan nyamuk wolbachia jadi tulah kita tgh tunggu laporan daripada JKNS. jadi bila kita membincangkan bagaimana kerana kita menjangka COVID ini akan meningkat sehingga kita tengok kalau dia akan naik dan kalau kita tidak dapat kawal untuk mendatarkannya untuk menurunkannya maka kita akan mengalami masalah kerana jumlah yang mendapat jangkitan COVID ini akan meningkat sungguh tinggi sehinggakan kita tidak ada lagi tempat di dalam hospital untuk pesakit-pesakit COVID jadi setelah berbincang inilah maka anak muda kita didalam STFC kita yang disebut sekarang Dr Helmi ya menggunakan AI dan kemudian kita berbincang dan daripada AI artificial intelligent itu maka kita dapat buat contact tracing yang lebih berkesan.
Sebenarnya adalah platform yang digunakan oleh JKNS jadi mereka ada dashboard dan sebagainya dan mereka lah yang mengendalikan Jabatan Kesihatan Negeri Selangor. Maklumat itu semua mereka akan gunakan untuk mencari siapa dan dimana ya siapa yang kita jumpa apabila ada kes yang telah dikenalpasti daripada sesuatu tempat ya. Jadi dia dengan cara ini maka kita dengan mudah dapat menggunakan nombor telefon yang telah direkodkan untuk contact semua mereka yang berada tempat yang sama dengan pesakit COVID yang telah dikenalpasti.
Jadi dengan mudah dan cepat, maka contact-contact ini boleh di saring oleh pihak Jabatan Kesihatan Negeri Selangor dan juga oleh pihak Selgate ataupun Selcare Cop. bawah Kerajaan Negeri. Untuk makluman tentang orang yang tidak ada, mereka tidak ada smart phone, smart phone, maka sekarang ini, bermula daripada 9hb Julai, dia boleh, kita, mereka boleh log in dengan SMS. Dah boleh activated sebenarnya, jadi tidak timbul lagi mereka tidak ada telefon smart phone ini, dan memang menjadi kerisauan kami apabila mereka tak boleh mengguna smart phone, tak ada smart phone atau tak tahu menggunakan aplikasi ini. Bila premis-premis yang mereka langgani itu, menyiapkan buku dan pen. Jadi buku dan pen itu pun, pen itu pun kira tak selamat bila di kongsi oleh ramai orang. Jadi sekarang Alhamdulillah, dah sudah ada alternative kepada smart phone.
Y.B. TUAN HALIMEY BIN ABU BAKAR: Soalan.
TUAN TIMBALAN SPEAKER: Ok, silakan.
Y.B. TUAN HALIMEY BIN ABU BAKAR: Terima kasih Timbalan Speaker. Dalam usul saya bawa, saya bawa semalam ada mengenai Kad Peduli Sihat dan juga KISS dan mungkin saya yakin Yang Berhormat EXCO telah menjawabnya pagi tadi. Cuma saya nak tambah sedikit lagi. Saya minta supaya Yang Berhormat EXCO supaya semak
semula, sebab saya nak maklumkan ada beberapa orang yang telah diluluskan di kawasan saya baru-baru ini yang saya semak hampir sepuluh orang tidak mengundi di Negeri Selangor, itu yang pertama. Tidak tinggal di kawasan tetapi mengundi tidak apa, tetapi tidak pernah mengundi pun dan IC nya pun ada masalah, orang yang sama, IC berlainan satu angka sahaja. Jadi saya minta pihak EXCO semak semula sebab ini cukup sensitif kepada rakyat kita.
Y.B. PUAN DR SITI MARIAH BINTI MAHMUD: Terima kasih Yang Berhormat Seri Setia. Sebenarnya Yang Berhormat Seri Setia, dalam taklimat kepada pegawai-pegawai Pusat Khidmat Masyarakat baru-baru ini, kami sebenarnya telah menurunkan kuasa itulah, untuk menyemak semula itu. Sebab, kita ada 25 ribu, tidak mungkin kita oleh menyemak satu persatu. Kerana kita tahu untuk menyemak tempat mengundi dan sebagainya perlu kita masuk ke dalam daftar pemilik dan sebagainya. Jadi kami, saya telah meminta semua pusat khidmat, dia semua ada senarai pemilik nya, penerimanya. Sekiranya penerima-penerima ini, Yang Berhormat dan kakitangan PKM rasakan tidak layak menerima, silakan tulis surat kepada pihak saya ataupun pada pihak Selcare dengan justifikasi-justifikasi kenapa kita perlu keluarkan dia. Misalnya, tidak memenuhi kriteria, bukan pengundi Selangor dan sebagainya. Ini sebabnya saya sebut tadi, pagi tadi saya sebut, semasa kita mula melancarkan dulu dalam keghairahan untuk kita memberi manafaat kepada rakyat, kita kurang prihatin tentang kriteria-kriteria ini. Jadi bila kita membuat penjajaran semula itu, ramailah yang tidak bersetuju, tapi saya kira sekarang kita balik kepada penyelaras, PKM dan juga warga ADUN untuk mengambil tanggungjawab ini. Tidak begitu susah, yang perlunya adalah saya sendiri biasa melakukannya dan saya ingat Y.B. –Y.B. lain yang mana telah tulis surat kepada saya untuk mengeluarkan beberapa nama yang dikira tidak layak menerima. YB boleh begitu.
Y.B. TUAN HALIMEY BIN ABU BAKAR: Maksudnya, pilihan itu ditangan kita ke atupun masih lagi pihak Yang Berhormat hantar kepada kami, kami yang memilih pula.
Y.B. PUAN DR SITI MARIAH BINTI MAHMUD: Dia begini, sekarang ini kalau bagi apa ni senarai je sudah ada untuk semua PKM. Suruh dia senarai penerima, ok. Ada senarai, ada tempat yang kuota nya telah penuh. Jadi dia, bila dia semak balik tu dia rasa macam ada orang lebih layak dan kemudian dapati ada yang tak layak. Yang tak layak ini yang kita minta pihak ADUN untuk menulis surat kepada kita. Sebab yang meluluskan dulu, bukan kita, bukan ADUN tetapi mungkin ADUN sebelum itu. Jadi minta tolong tengok balik semula. Dan saya kira sudah diberi, kita sudah bagitahu supaya lepas ini kita akan, bukan itu saja Yang Berhormat, kalau ikut daripada dulu, ada YB ADUN mengeluh lah terutama Sungai Kandis.
Memang apabila N49 itu dulu Sri Andalas dan kemudian N49 sekarang adalah Sungai Kandis. Kebanyakkan penerimanya tidak duduk di dalam N49 Sungai Kandis sekarang, mereka duduk diluar daripada itu. Jadi kami juga telah, sedang menyelaraskan dengan bantuan pegawai-pegawai pusat khidmat untuk kita kenal pasti siapakah yang bukan pengundi dalam DUN itu, dan kita akan letak dalam DUN sepatutnya. Kita cuba bantu semua Yang Berhormat ADUN. Insyaallah.
Y.B. PUAN ELIZABETH WONG KEAT PING: Tuan Speaker, saya ada soalan susulan tentang apa yang disebut oleh Yang Berhormat. Yang tadi yang disebut oleh Yang Berhormat tentang penerima-penerima yang sekarang kerana isu delimation dengan izin yang telah berlaku di Selangor, mereka sekarang telah berada di DUN-DUN yang lain, adakah jumlah penerima setiap DUN akan bertambah, kalau begitu, ataupun kita masih ada sistem kuota untuk setiap DUN. Kerana ada beberapa DUN yang ada peningkatan jumlah pengundi dan juga penduduk yang amat ketara.
Y.B. PUAN DR SITI MARIAH BINTI MAHMUD: Terima kasih Yang Berhormat Bukit Lanjan. Untuk ketenangan jiwa kita semua, mereka yang sudah dapat tidak akan dikeluarkan kecuali kalau mereka tidak layak. Tetapi sekiranya misalnya apabila kita baru ni, bila 18 ribu penambahan di dalam Skim Peduli Sihat ini, yang kita masukkan di dalam penerima dan dia mengundinya di tempat DUN yang sudah penuh kuota, sudah penuh kuota, Insyaallah kami tidaklah nak kata kurangkan kuota itu, makna kalau dah nasib dia misalnya kita selepas 18 ribu itu kita buat tanpa melihat kuota dan dia masuk di dalam satu DUN yang sudah melebihi kuota dan mereka itu semua layak. Yang dapat itu misalnya yang kuota itu semua layak, kita nak keluar pun tak tergamak dan tak sampai hatilah kerana mereka memang layak. Jadi Insyaallah, kita ada kuota yang mencukupi, kita ada lagi yang hari itu, jadi mereka tetap akan masuk walaupun melebihi kuota YB. Dan kami telah sedang, Insyaallah untuk calculate semula kuota setiap-setiap DUN based on pada peruntukan yang baru. Kalau dulu KISS daripada nak 20 ribu sekarang jadi 25 ribu dan sekiranya Peduli Sihat daripada 65 ribu ke 85 ribu. Jadi kita akan tengok balik kuota DUN-DUN itu semua.
Y.B. PUAN LIM YI WEI: Tuan Speaker.
TUAN TIMBALAN SPEAKER: Kampung Tunku.
Y.B. PUAN LIM YI WEI: Terima Kasih Yang Berhormat EXCO atas penerangan tentang fungsi SMS untuk sistem SELangkah. Saya baru melayari laman web SELangkah dan saya nampak ia memang, apabila sebuah premis itu cetak imej SELangkah untuk di scan oleh pelanggan tetapi saya nampak mesej bahawa seorang itu boleh hantar SMS ke SELangkah itu terlalu kecil, jadi saya rasa yang pertama nya fungsi SMS SELangkah itu
patut diwar-warkan dengan lebih baik lagi. Dan keduanya dari segi design dengan izin bahawa perkataan SMS itu bahawa ada option SMS itu kena diperbesarkan lagi. Terima kasih.
Y.B. PUAN DR SITI MARIAH BINTI MAHMUD: Terima kasih Yang Berhormat Kampung Tunku, saya ambil cadangan itu dan bawa kepada pihak yang bertanggungjawab. Jadi ini, ini adalah. Ok ada lagi saya jelas saya ingat keganasan rumahtangga yang telah dibangkitkan oleh YB Sementa Yang Berhormat Sementa dan juga ditanya oleh Yang Berhormat Hulu Kelang, sama ada keganasan rumahtangga kena pada lelaki ke tidak. Ya, kalau keganasan rumahtangga ini dia tak kira lelaki perempuan, asalkan dia berlaku kepada ahli keluarga, sama ada suami, kadang-kadang mak, anak ada. Jadi memang dalam rekod kita ada. Untuk apa ni, ok, dilaporkan 5 kes yang melibatkan kaum lelaki sebagai mangsa, 3 kes dibawah 18 tahun dan 2 kes melibatkan golongan suami yang masing-masing berumur 45 tahun dan 60 tahun. Kes 45 tahun berlaku, isteri cuba meletakkan dalam kecederaan fizikal bagaimana kes 60 tahun penderaan psychology dan emosi, dia tertekan, isteri asyik marah dan berleter pada dia. Jadi makna dia, saya
Y.B. TUAN HAJI SAARI BIN SUNGIB: Penjelasan. Apa jenis penderaan ini?
Y.B. PUAN DR SITI MARIAH BINTI MAHMUD: Penderaan fizikal. Y.B. TUAN HAJI SAARI BIN SUNGIB: Tumbuk?
Y.B. PUAN DR SITI MARIAH BINTI MAHMUD: Ya, Ya. Untuk makluman Yang Berhormat, saya sendiri semasa PKP mendapat aduan sekali gambar. Kemudian saya tengok, nak cerita, bila gambar itu dia hantar pada saya, saya tengok mata dia hitam kat sini. Jadi saya, kebetulan dia, tak tak, kena tumbuk, bukan mata hitam, keliling mata itu hitam. Saya dapat itu secara kebetulan, isunya kes lain. Tapi sebagai doktor, saya ada pengalaman itu, ini mesti kena tumbuk. Dan true enough, lepas itu suaminya mengadu memang dipukul dan suaminya, isterinya sangat ganas. Jadi, memang kita tengok keganasan rumahtangga ini bukan hanya pada kaum wanita, dia juga berlaku pada kaum lelaki dan kita
Y.B. TUAN HAJI SAARI BIN SUNGIB: Bukan Hulu Kelang ya. Hulu kelang ke? Adakah di Hulu Kelang? Kes itu di Hulu Kelang?
Y.B. PUAN DR SITI MARIAH BINTI MAHMUD: Bukan. Kes itu di Klang. (Ketawa) Sebenarnya, kalau saya ambil sedikit masa cerita, kes-kes itu sebenarnya datang kepada saya kerana dia hilang tempat tinggal. Mereka tinggal dalam kereta, jadi saya cuba mendapatkan tempat perlindungan untuk mereka dan saya dapat, pernah dapatkan tapi orang nak bagi perlindungan itu batal sebab dia takut, dia takut bila dia tengok suami itu
bergitu dah kena pukul, isteri megejar dia, dia kata please, saya tak berani, takut. Jadi secara kebetulan. Sebenarnya, keganasan rumahtangga sekarang ini memang kalau kita tengok meningkat juga di dalam pada kaum lelaki, terutamanya mereka yang kurang berdaya. Kepada ibu bapa, kita lagi tengok kes-kes dan sebagainya. Jadi keganasan rumahtangga ini, orang lelaki peka juga kerana kalau tanpa sokongan orang lelaki, kaum lelaki untuk melindungi ahli keluarga mereka, maka kempen kami tidak akan berjaya seperti saya nak ulang, saya nak ulang perkataan ini, semua orang mesti tahu bahawa kekasaran fizikal tidak boleh diterima. Semua anak perempuan kena tahu bahawa kekasaran fizikal tak boleh diterima kalau dia kahwin. Semua anak-anak kena tahu kekasaran fizikal tak boleh dilakukan ke atas mereka. Terima kasih.
TUAN TIMBALAN SPEAKER: Silakan Yang Berhormat Kinrara.
Y.B. TUAN MOHD SHAID BIN ROSLI: Yang Berhormat, minta maaf
Y.B. TUAN NG SZE HAN: Ya, Jeram.
Y.B. TUAN MOHD SHAID BIN ROSLI: Saya ingatkan nak menjawab soalan saya punya hujah sebelum ini. Rupanya Yang Berhormat cuma beritahu yang satu sahaja. Ada banyak lagi ni sebenarnya yang tak diterus, dah ke isu lain ya. Terutamanya berkenaan dengan lesen penjaja yang saya minta tempoh diberikan lesen penjaja untuk enam (6) bulan ..
Y.B. TUAN NG SZE HAN: Itu belum sampai lagi.
Y.B. TUAN MOHD SHAID BIN ROSLI: Tapi Yang Berhormat dah pergi ke ..
Y.B. TUAN NG SZE HAN: Ya, ya, saya akan jawab berkenaan lesen penjaja.
Y.B. TUAN MOHD SHAID BIN ROSLI: Minta mencelah Yang Berhormat.
Y.B. TUAN NG SZE HAN: Ada lagi?
Y.B. TUAN MOHD SHAID BIN ROSLI: Dan kalau yang sebelum itu saya nak tanya balik berkenaan dengan pengecualian sebulan itu sebab kita sedia maklum kita punya tempoh PKP tempoh hari sehingga tiga (3) bulan jadi hanya diberikan sebulan sahaja pengecualian bayaran. Dan yang keduanya, sekiranya ada sebarang tunggakan maka sebulan itu pun tidak layak diterima. Jadi, minta penjelasan Yang Berhormat.
Tadi, saya telah jawab mungkin Yang Berhormat Y.B. TUAN NG SZE HAN : Jeram tidak dengar, pengecualian sewa bulan itu bukan satu bulan. Kerajaan Negeri memberikan pengecualian sewa untuk bulan April dan bulan Mei, iaitu dua (2) bulan dan on top of this, Kerajaan Negeri masih memberi RM 500.00 insentif kepada penjaja yang berlesen. Bagi mereka yang ada tunggakan, saya rasa kita harus adil kepada PBT juga. Kalau yang tidak mematuhi syarat-syarat yang telah ditetapkan oleh PBT, mereka tidak layak, tidak layak untuk mendapat insentif dan tidak layak untuk mendapat pengecualian sewa, saya rasa ini adil. Adil kepada PBT dan kita juga perlu memberitahu penjaja- penjaja supaya mereka dapat mematuhi syarat-syarat yang telah ditetapkan oleh PBT pada masa hadapan.
Y.B. PUAN RODZIAH BINTI ISMAIL: Speaker. : Mohon bantu sikit. Tuan Timbalan
TUAN TIMBALAN SPEAKER: Batu Tiga.
Y.B. PUAN RODZIAH BINTI ISMAIL: Terima kasih Tuan Timbalan Speaker. Saya minta maaf kepada .. ataupun saya ingin membantu Kinrara sikit. Di mana datangnya data 80,000? Itu soalan ringkas lah kalau saya boleh simpulkan. Sehinggakan kita memperuntukkan RM 40 Juta ok? Data ini sebenarnya sebelum Menteri Besar mengumumkan, kita minta semua ya, semua data-data daripada PBT, berapa ramai sebenarnya penjaja-penjaja yang telah berdaftar di bawah PBT. Jadi, bila kita kumpulkan semua, jumlahnya lebih kurang 80,000. Mereka, penjaja-penjaja yang telah berdaftar di PBT masing-masing. Bila kita umumkan pula, mereka yang berdaftar ini layak menerima RM 500.00 setiap seorang. Data ini dulu berada pecah-pecah di setiap PBT, ada dua belas (12) PBT. Tetapi bila kita kumpulkan dalam satu database ada di kalangan mereka, contoh, kalau kita ambil pekerja pasar malam contohnya atau pekerja-pekerja peniaga pasar malam, dia ada 3 – 4 lesen di PBT lain-lain ya. Jadi, atas dasar itu, kemungkinan ada seorang ada tujuh (7) kalau kita ambil pasar malam setiap malam ada tujuh (7). Ada di Sabak Bernam, ada di Shah Alam, ada di Klang, ada di Tanjung Karang, semua ada, ada di Kuala Selangor dan sebagainya. Jadi, unjuran itu dah betul sebenarnya saya nak sebut. Unjuran itu tepat sebab kita ambil data dari setiap PBT, tetapi bila kita buat satu database berpusat dan kita dapati satu individu penjaja itu, dia juga memohon lesen di lain PBT jadi itu menyebabkan data itu kadang-kadang ada berbeza, itu tak masuk lagi data mungkin ada Ali Baba nya. Saya tak nafikan benda itu berlaku. Jadi, akhirnya di sini kebetulan, saya rasa dengan adanya Covid ini juga membantu kerajaan untuk membersihkan dan memutihkan database sedia ada. Jadi, itu jawapan daripada saya.
Y.B. TUAN MUHAMMAD HILMAN BIN IDHAM: Okay terima kasih Yang Berhormat EXCO...
: Boleh saya tambah Speaker ?
TUAN TIMBALAN SPEAKER: berkaitan lain boleh tambah. : Bagi saya pihak Kerajaan telah menjawab, ada
: Ya, saya pun kena beri maklum Y.B. TUAN MUHAMMAD HILMAN BIN IDHAM balas. Sebab itu Yang Berhormat EXCO bila saya ucap terima kasihlah kepada Yang Berhormat EXCO, satu lagi yang bantulah menjawab Yang Berhormat EXCO PBT kita ini, sebab pertama tadi dia tanya mana pula saya dapat angka 80,000. Angka 80,000 ini yang keluarkan Kerajaan Negeri.
Y.B. TUAN NG SZE HAN: Yang Berhormat Gombak Setia sebenarnya angka ..
Y.B. TUAN MUHAMMAD HILMAN BIN IDHAM: Kemudian, sabarlah..
Y.B. TUAN NG SZE HAN: Semalam kena tanya dalam perbahasan.
Y.B. TUAN MUHAMMAD HILMAN BIN IDHAM: sangat bantu ini. Sampai semua nak kena bangun, bertenanglah. : Takkan lah saya seorang, ramai
Y.B. TUAN NG SZE HAN: Bukan tanya dalam sesi ini, ini sesi penggulungan bukan sesi pertanyaan atau sesi perbahasan. Perbahasan sudah lepas Yang Berhormat Gombak Setia.
Y.B. TUAN MUHAMMAD HILMAN BIN IDHAM: Ya betul, saya cuma tanya apa rasionalnya Y.B., sebab itu kalau Yang Berhormat soalan itu pun perlukan bantuan EXCO lain jawab, tak payah tinggi suara, jawab saja kan senang.
Y.B. TUAN NG SZE HAN: Yang Berhormat tidak ambil bahagian dalam perbahasan tetapi sekarang nak tanya- tanya soalan.
Y.B. TUAN MUHAMMAD HILMAN BIN IDHAM: Takkanlah benda kecil itu, saya nak bela peniaga kecil di Negeri Selangor.
Y.B. TUAN LAU WENG SAN: Banting ingin bertanya.
Y.B. TUAN MUHAMMAD HILMAN BIN IDHAM: payah.
: Kalau Y.B tak nak bela, tak
Y.B. TUAN LAU WENG SAN: Saya ingin bertanya.
Y.B. TUAN MUHAMMAD HILMAN BIN IDHAM: Sebab itu saya nak tanya tadi, pertama Yang Berhormat EXCO yang bantu jawab Y.B tadi, dia kata bahawa 80,000 hasil daripada unjuran berdasarkan apa yang didaftarkan di semua PBT dan sebagainya. Saya terima sebab itu unjurannya tapi takkanlah kita boleh anggarkan bahawa satu peniaga dia apply kepada beberapa PBT dan kalaupun itu berlaku takkanlah sehingga Kerajaan Negeri bajetkan 40 juta belanja not even fifty percent saya kata. Jadi sebab itu, itu yang saya nak tanya dan minta penjelasan daripada Yang Berhormat EXCO ...
TUAN TIMBALAN SPEAKER: Gombak Setia sila duduk.
Y.B. TUAN NG SZE HAN: Tak apalah, sekurang-kurangnya apa yang dijanjikan oleh Kerajaan Negeri bukan macam di Kerajaan Pusat, apa yang dijanjikan tapi di bawah itu tidak dapat tapi cukup-cukuplah...
Y.B. TUAN HILMAN BIN IDHAM: Saya tak bantah apa yang dijanjikan oleh Kerajaan Negeri cuma yang saya sentuh tadi hanya soal yang dijanjikan pelaksanaan, soal pengurusan sebab itu kalau diunjurkan untuk bantu..
Y.B. TUAN MOHD KHAIRUDDIN BIN OTHMAN: Yang Berhormat Timbalan Speaker.
TUAN TIMBALAN SPEAKER: Ahli-Ahli Yang Berhormat sila duduk semua. Pihak Kerajaan telah menjawab persoalan tersebut, bukan satu isu kalau bajet itu terlebih atau tidak dan, Gombak Setia sila duduk.
Y.B. TUAN MOHD KHAIRUDDIN BIN OTHMAN: Let’s be fair kepada Yang Berhormat EXCO. Ini adalah sesi menjawab persoalan kepada perbahasan yang dibangkitkan. Dalam sesi ini tidak ada soalan tambahan, bukan ada sesi tambahan. Saya ingat Yang Berhormat Timbalan Speaker kena....
Y.B. TUAN MOHD NAJWAN BIN HALIMI: Gombak Setia, jangan tunjuk hero laGombak Setia, ini sesi penggulungan daripada EXCO, patut datang semalam bahas.
Y.B. TUAN SALLEHUDIN BIN AMIRUDDIN: Yang dipersoalkan daripada 80,000 hanya 50%, ini yang dipertikaikan.
TUAN TIMBALAN SPEAKER: Yang Berhormat, sila duduk semua.
Y.B. DATO’ TENG CHANG KHIM: Saya minta tenang dulu, saya rasa saya cuma nak tenangkan. Saya rasa soalan yang baik sebenarnya daripada Gombak Setia. Kenapa ada unjuran ini? Ya, jadi saya jawab sebenarnya unjuran itu kita dapat dalam keadaan yang begitu suntuk, emergency, jadi kita dapat daripada PBT. Jadi itulah jumlah yang kita dapat. Lepas itu didapati semak sebenarnya ada orang yang mempunyai lebih dari satu lesen. Jadi saya kira itu jawapan yang baik juga sebab kalau ada seorang penjaja kita dapat 80,000. Kalau seorang dapat dua lesen bererti sebenarnya dah 50% dah tak layak. Jadi bererti dari 40 juta tinggal 20 juta, jadi sekarang yang dikeluarkan hanya 5 juta jadi munasabahlah sebab ada yang tak mohon pun. Jadi tenang, jadi mungkin tadi dalam keadaan yang agak panas jadi kita miss point, saya nampak dah okay.
Y.B. TUAN MUHAMMAD HILMAN BIN IDHAM: Terima kasih Yang Berhormat EXCO, saya nampak memang inilah tokoh yang patut kita angkat sebagai tokoh PBT saya ingat. Boleh bela peniaga kecil dan boleh jawab soalan di dalam Dewan.
Y.B. DATO’ TENG CHANG KHIM dan bela juga EXCO yang menjawab. Okay, cukuplah-cukuplah. : Terima kasih. Saya bela ADUN yang bertanya
TUAN TIMBALAN SPEAKER: Dipersilakan Banting.
: Terima kasih kepada Yang Berhormat Tuan Y.B. TUAN LAU WENG SAN Timbalan Speaker. Soalan saya sangat senang sahaja, kalau Kerajaan memperuntukkan RM 40 Juta katakan hanya belanjakan RM 15 Juta, bukankah ini menunjukkan kekuatan kewangan di pihak Kerajaan Negeri Selangor di mana tak akan wujud masalah wang tak cukup, tak macam program-program subsidi kebajikan yang dilancarkan oleh Kerajaan Persekutuan, PSU sebagai contoh, ada lagi ramai yang tidak belum menerima lagi bantuan subsidi kononnya dah habis. Jadi saya minta dari EXCO PBT, adakah ini menunjukkan kekuatan kewangan ada pada Kerajaan Negeri Selangor. Wang kita peruntukan secukupnya mungkin untuk membantu rakyat.
Y.B. TUAN NG SZE HAN: Saya dah jawablah soalan Gombak Setia, soalan Yang Berhormat Banting saya dah jawab. Apa yang dijanjikan oleh Kerajaan Negeri Selangor kami tunaikan, dah dapat. Pemohon-pemohon dah dapat tadi. Yang Berhormat Gombak Setia pun dah kata yang ditolak itu sebenarnya sedikit saja, kebanyakannya dapat. Yang banyak itu kebanyakannya semua dapat. Okay saya akan masuk ke isu yang terakhir berkenaan dengan kilang tanpa kebenaran.
Y.B. DATO’ DR. AHMAD YUNUS BIN HAIRI: Tuan Timbalan Speaker, sedikit, boleh?
TUAN TIMBALAN SPEAKER: Ada lagi?
Y.B. DATO’ DR. AHMAD YUNUS BIN HAIRI: Terima kasih Tuan Timbalan Speaker. Saya bukan hendak mencabar Timbalan Speaker lah tapi tadi bila saya dengar perbahasan keluar daripada pihak EXCO mengatakan bahawa Gombak Setia tidak berbahas ketika perbahasan tetapi mengutarakan soalan, biar mengharapkan ada satu keputusan, keputusan yang rasional sebab daripada pagi tadi saya bersama-sama, saya lihat antaranya maaf Bukit Lanjan pun mengutarakan soalan semasa perbahasan, semasa penggulungan tetapi tidak berbahas.
Y.B. PUAN ELIZABETH WONG KEAT PING: Saya nak mencelah, saya hanya tanya satu soalan susulan, saya tak buat ucapan seperti apa yang telah berlaku tadi, saya different.
TUAN TIMBALAN SPEAKER: persoalan itu telah dijawab, jadi apa soalannya sekarang Sijangkang?
Y.B. DATO’ DR. AHMAD YUNUS BIN HAIRI: Bukan masalahnya tadi ada yang menyebutkan Gombak Setia tidak berbahas semasa perbahasan, sama juga dengan Bukit Lanjan pun juga tidak berbahas.
TUAN TIMBALAN SPEAKER: bertanya, jadi apa masalahnya? : Saya benarkan, saya benarkan Gombak Setia
Y.B. DATO’ DR. AHMAD YUNUS BIN HAIRI: Masalahnya dipertikaikan..
TUAN TIMBALAN SPEAKER: Dah.. dah..
Y.B. TUAN RIZAM BIN ISMAIL: Yang Berhormat Tuan Speaker saya mohon, sebab saya rasa ada soalan saya yang perbahasan saya yang belum dijawab. Tapi sebab dia masuk akhir, dia kata kilang, saya ingin mencelah, saya nak tanya, tak bagi laluan ini, saya nak tanya.
TUAN TIMBALAN SPEAKER: Cepat tanya Sungai Air Tawar, apa dia.
Y.B. TUAN RIZAM BIN ISMAIL: Saya nak tanya berkenaan kenaikan kadar sewa MBPJ di pasar Jalan Othman.
Y.B. TUAN NG SZE HAN: Itu semalam Yang Berhormat Taman Medan sudah jawab semua lah. Dia telah bagi satu jawapan yang cukup jelas. Tak perlu ulang sekali lagi. Buang masa Dewan yang mulia ini. Itu sudah dijawab oleh Yang Berhormat Taman Medan. Itu sudah di jawab oleh Taman Medan.
Y.B. TUAN MOHD FAKHRULRAZI BIN MOHD MOKHTAR: Ketua Pembangkang tak ada dalam Dewan, sudah jawab.
Y.B. TUAN MUHAMMAD HILMAN BIN IDHAM: tolong jawabkan. Tak perlu jawab. Tak apa. Tak apa. : EXCO PBT ini semua EXCO lain
Y.B. TUAN NG SZE HAN: Itu telah dijawab.
Y.B. TUAN MUHAMMAD HILMAN BIN IDHAM: Sampai ADUN pun tolong jawab untuk EXCO, terima kasih.
Y.B. TUAN RIZAM BIN ISMAIL: Tak boleh jawablah ini?
: Memang tak boleh jawab.
Y.B. TUAN MOHD SHAID BIN ROSLI: EXCO teruskan, teruskan EXCO. Itu saya punya tu yang pasal kilang. Teruskan.
Y.B. TUAN RIZAM BIN ISMAIL: Inilah masalah dia bila di kalangan Ahli Dewan sendiri tidak diberikan kepercayaan..
Y.B. TUAN NG SZE HAN: Tuan Timbalan Speaker, saya ingin habiskan perkara terakhir berkenaan kilang tanpa kebenaran. Di sini saya ingin mengumumkan Kerajaan Negeri Selangor telah bersetuju bahawa Program Pematuhan Syarat dan Penguatkuasaan Kilang Tanpa Kebenaran dilanjutkan sehingga 31 Disember tahun ini, manakala Borang 5A dan Borang 7G yang telah tamat dalam tempoh PKP dilanjutkan selama 3 bulan daripada tarikh tamat tempoh Borang 5A dan Borang 7G yang telah dikeluarkan. Keputusan ini adalah selari dengan Dasar Kerajaan Negeri yang mengamalkan konsep prihatin dan berkebajikan berikutan wabak pandemik COVID-19 yang melanda ke seluruh pelosok dunia. Keputusan yang diambil ini sedikit sebanyak dapat membantu meringankan beban kewangan yang dihadapi oleh pemilik tanah atau pengusaha kilang di dalam usaha menjelaskan premium tambahan yang dikenakan sejurus kelulusan diperoleh dari program ini. Kerajaan Negeri berharap agar lebih ramai pemilik tanah atau pengusaha kilang yang tampil ke hadapan dan menghantarkan permohonan bagi menyertai program ini. Ini berikutan tempoh perlanjutan program sehingga 31 Disember hendaklah dijadikan sebagai peluang emas oleh pemilik atau pengusaha kilang untuk memulihkan status kilang tanpa kebenaran agar dapat beroperasi dengan mematuhi perundangan sepenuhnya yang sedang berkuat kuasa. Seterusnya bagi mana-mana pemilik tanah atau pengusaha kilang yang tidak menghantar permohonan untuk memasuki program ini sebelum 31 Disember maka tindakan penguatkuasaan di bawah Seksyen 127 hingga Seksyen 130 Kanun Tanah Negara akan diambil. Sekian, terima kasih.
Y.B. TUAN MOHD SHAID BIN ROSLI: Yang Berhormat EXCO, ada lagi empat minit, minta izin, Timbalan Speaker.
TUAN TIMBALAN SPEAKER: Ya, silakan.
Y.B. TUAN MOHD SHAID BIN ROSLI: Saya ingin menambah sedikit sebab ini berkenaan dengan masih ada lagi empat minit, berkenaan dengan pertukaran pegawai di PBT sebab sebelum itu saya pernah bawa isu ini tetapi dimaklumkan oleh Yang Berhormat..
TUAN TIMBALAN SPEAKER: Dalam perbahasan ada disebutkan tak isu itu?
Y.B. TUAN MOHD SHAID BIN ROSLI: Ada.. ada, saya ada sebut berkenaan dengan pertukaran pegawai kerana macam apabila kita tidak dapat sokongan daripada pegawai- pegawai di PBT, dia memberi kesan kepada YDP di Majlis itu. Contohnya di Majlis Daerah Kuala Selangor, saya tidak ada sebarang masalah peribadi atau apa juga
masalah dengan YDP di Majlis Daerah Kuala Selangor tetapi apabila pegawai bawahan yang tidak boleh memberi kerjasama kepada wakil rakyat di kawasan itu menyebabkan nampak ada tidak persefahaman antara ADUN dan juga YDP. Jadi inilah yang perlu difikirkan kerana kita nampak JKR atau pun Pejabat Daerah boleh menukar pegawai tetapi yang Yang Berhormat EXCO boleh membuat sesuatu di antara tiga ke lima tahun sekiranya pegawai itu tidak ada prestasi yang bagus mohon tukar di dalam kawasan Selangor bukan kita minta tukar ke negeri lain sebab kita PBT dia under Kerajaan Negeri Selangor. Cuba fikirkan sesuatu di mana ia boleh menambah baik..
Y.B. TUAN RIZAM BIN ISMAIL: Mohon mencelah.
Y.B. TUAN MOHD SHAID BIN ROSLI: Satu minit akhir saya bagi ..
TUAN TIMBALAN SPEAKER: Sungai Air Tawar, sila duduk.
Y.B. TUAN MOHD SHAID BIN ROSLI: Jadi saya mohon jasa baik Yang Berhormat EXCO fikirkan berkenaan isu ini kerana kita apabila sudah ada pengagihan kuasa kita tidak ada direct access untuk mengarahkan, kita tidak ada dalam organisasi PBT itu sendiri. Jadi kita tidak boleh terus telefon pengarah-pengarah itu untuk minta sebab dia ada boss dia, ahli majlisnya ada dan juga YDP nya ada, jadi kita tidak boleh mengarahkan sesuatu pegawai untuk membantu kita secara langsung.
TUAN TIMBALAN SPEAKER: Baik Jeram, sila duduk.
Y.B. TUAN MOHD SHAID BIN ROSLI: Eh, dua minit lagi.
Y.B. DATO’ TENG CHANG KHIM: Tuan Timbalan Speaker, Peraturan Tetap. Peraturan Tetap 31.6 menyatakan seseorang ahli hendaklah menghadkan percakapan pada perkara yang dibincangkan. Jadi yang kita bahaskan dan kita gulungkan sekarang ini adalah berkenaan dengan Usul berkenaan dengan pakej yang dibentangkan Kerajaan. Jadi isu-isu yang tidak berkaitan saya rasa tidak dibincang. Walau dibincang kalau dia nak bincang bawa pun Kerajaan tidak perlu menjawabnya. Jadi soalan yang dibentangkan oleh Jeram itu sebenarnya di luar pokok Usul yang dibentangkan, maka tidak perlu dijawab.
Y.B. TUAN MOHD SHAID BIN ROSLI: Saya bukan minta dijawab. Saya cuma maklumkan untuk kebaikan.
TUAN TIMBALAN SPEAKER: Sila duduk Jeram.
Y.B. TUAN MOHD SHAID BIN ROSLI: Yang Berhormat Bandar Baru Klang, kalau asyik nak ambil Buku Peraturan saja susah kerana kita ni nak bahas untuk kebaikan rakyat.
Y.B. DATO’ TENG CHANG KHIM: You bawa ke tak bawa? Mana Peraturannya?
Y.B. TUAN MOHD SHAID BIN ROSLI: Saya tak bawa macam mana nak tunjuk?
Y.B. DATO’ TENG CHANG KHIM: Hilang dah sebab itu kena ikut Peraturan.
Y.B. TUAN MOHD SHAID BIN ROSLI: Yang Berhormat tarik balik, jangan tuduh kata hilang. Saya ada simpan...
TUAN TIMBALAN SPEAKER: Ahli-Ahli Yang Berhormat , Ahli-Ahli Yang Berhormat sekalian, masa telah menunjukkan 1:00 tengah hari. Dengan ini saya menangguhkan Dewan sehingga jam 2:30 petang. Dewan ditangguhkan.
TUAN TIMBALAN SPEAKER: Dipersilakan pihak Kerajaan, Yang Berhormat Kajang untuk menyambung.
Terima kasih Tuan Speaker. Saya ingin memberi Y.B. TUAN HEE LOY SIAN : sedikit maklum balas tentang pemasangan bumbung solar di Pejabat Kerajaan yang dibangkitkan Yang Berhormat Bukit Gasing, beliau telah pun membahaskan perkara berkaitan cadangan pemasangan bumbung solar di Pejabat Kerajaan Negeri Selangor. Untuk makluman Yang Berhormat Majlis Mesyuarat Kerajaan Negeri (MMKN) yang ke 15/2019 yang telah diadakan pada 12 Jun 2019 telah menimbangkan dan meluluskan cadangan.
Y.B. DATO’ MOHD IMRAN BIN TAMRIN: Tuan Timbalan Speaker, saya merujuk kepada Peraturan 12(1) berkenaan dengan jumlah kuorum 1/3 daripada jumlah Ahli Mesyuarat excluding the chair. Jadi saya percaya kuorum adalah 18 tetapi sewaktu jawapan ataupun daripada Ahli Yang Berhormat Kajang belum lagi cukup kuorum. Jika
sudah cukup kuorum saya mohon supaya jawapan ataupun penjelasan Yang Berhormat Kajang dimulakan semula. Silakan.
TUAN TIMBALAN SPEAKER: Dipersilakan Kajang.
Y.B. TUAN HEE LOY SIAN: Terima kasih Yang Berhormat daripada Sungai Panjang yang sangat prihatin dalam kuorum tapi saya hendak menasihatkan kepada pihak Pembangkang tengok dahulu sebelah blok sana berapa orang Pembangkang yang hadir sebelum buat usul ini sebab kalau lah kata pihak Kerajaan tidak cukup tidak ramai tapi lebih ramai dari Pembangkang so kita tengok balik.
Y.B. DATO’ MOHD IMRAN BIN TAMRIN: Betul lah Yang Berhormat, kuorum dalam peraturan mesyuarat ini bukan kuorum dari pihak Kerajaan atau pihak Pembangkang, kuorum Ahli Dewan, jadi tidak perlulah dipersoalkan kuorum pihak Pembangkang. Ada pihak Pembangkang yang hadir dalam blok Pembangkang ini.
TUAN TIMBALAN SPEAKER: Ok, Cukup sudah lebih.
Y.B. TUAN MOHD KHAIRUDDIN BIN OTHMAN: Ada sedikit sahaja saya mohon penjelasan berkenaan dengan pendaftaran, yang pertamanya Pemandu Pelancong yang berdaftar dengan Negeri Selangor. Jadi jumlahnya ada berapa yang berdaftar dan juga homestay yang berdaftar dengan PBT ataupun dengan pihak MOTEC Negeri Selangor, ada berapa yang sudah berdaftar. Jadi ini perlu diperjelaskan dan sekiranya yang berdaftar itu ramai jadi berapa peruntukan dan agihan itu sedikit dengan jumlah RM600,000.00. Terima kasih.
Y.B. TUAN HEE LOY SIAN: Untuk makluman Sungai Panjang Pemandu Pelancong berdaftar di bawah berdaftar dengan Negeri Selangor sebanyak 485 sahaja. Untuk host community sebanyak 51 dan untuk homestay berlesen hanya 16 so jumlah 552 orang so untuk yang ketiga tentang kaedah ataupun pembahagian agihan baucar pelancong 2 juta di mana buat masa ini pihak Unit Perancang Ekonomi (UPEN) dan Tourism Selangor sedang memperhalus mekanisme serta kaedah pengagihan subsidi baucar tersebut akan diumumkan dalam masa yang terdekat ini. Kita belum ada pusat
di mana kita akan bincang dengan kaedah yang lebih halus bagaimana kita hendak agihkan baucar pelancongan ini. Sekian, terima kasih.
TUAN TIMBALAN SPEAKER: Dipersilakan yang Berhormat Paya Jaras.
Y.B. TUAN MOHD KHAIRUDDIN BIN OTHMAN: Untuk gig tidak.
Tidak, itu tidak ia tidak. Isu yang Y.B. DATO’ DR. AHMAD YUNUS BIN HAIRI : timbul adalah untuk mereka ini menghadiri kursus pun memerlukan jumlah yang agak besar ada setengahnya RM500 atau lebih daripada itu dan saya kira mereka ini memang tak berkemampuan yang datang kepada saya tu memang tidak berkemampuan untuk itu. Apa yang saya hendak cadangkan kepada Kerajaan Negeri kalau boleh kursus itu mungkin ada satu bentuk yang boleh kita rancang di bawah mana-mana Jawatankuasa Program untuk mendapatkan ataupun kursus memandu sehinggalah mereka boleh duduk untuk Lesen L dan dapatkan Lesen L. Kemudian juga program Gig ini juga mungkin boleh diadakan oleh Kerajaan Negeri mengadakan kursus untuk Latihan Gig ini dan kemudian tempatkan mereka secara percuma. Tempatkan mereka kepada agensi- agensi yang menjalankan aktiviti tersebut. Terima kasih.
Terima kasih Yang Berhormat Y.B. TUAN MOHD KHAIRUDDIN BIN OTHMAN : Sijangkang. In syaa Allah kita akan ambil pandangan maksudnya moral of the story ialah kita membantu belia kita sama ada Kerajaan mengadakan siri kursus e-healing ataupun kita bekerjasama dengan syarikat-syarikat yang telah sedia ada pokoknya kita tidak akan membebankan para belia kita. Bersetuju Yang Berhormat ya. Jadi kepada isu 300
Y.B. PUAN DR. DAROYAH BT. ALWI: Soalan tambahan.
Y.B. TUAN MOHD KHAIRUDDIN BIN OTHMAN: Dia tidak ada soalan tambahan.
Y.B. PUAN DR DAROYAH BT. ALWI: Eh Bukan.
Y.B. TUAN MOHD KHAIRUDDIN BIN OTHMAN: Penjelasan.
TUAN TIMBALAN SPEAKER: untuk menggulung penjelasan. Dipersila Yang Amat Berhormat Sungai Tua
sedikit Y.B. DATO’ DR. AHMAD YUNUS BIN HAIRI: penjelasan. Terima kasih Yang Amat Berhormat Dato’ Menteri Besar di atas penjelasan yang disebutkan tadi. Saya cuma ingin mendapatkan sedikit penjelasan, kalau kita lihat atau pun kita baca dokumentasi program SELangkah ini dinyatakan yang akhirnya data- data ini akan dimusnahkan selepas berakhirnya PKP dan tadi disebutkan oleh Yang Amat
Berhormat Dato’ Menteri Besar sendiri, data-data ini akan diserahkan kepada MBI untuk urusan-urusan kebaikan kepada Kerajaan Negeri, mungkin ada penjelasan.
Apa yang saya belajar banyak daripada STFC Y.A.B. DATO’ MENTERI BESAR : adalah melihat track dan data-data ini juga akan melihat track. Tapi bukan untuk perniagaan, bukan untuk politik tetapi purely untuk kawalan pandemik, purely untuk kawalan pandemik. Ini penting sebenarnya apabila sebagai contoh mulai bulan 3, akhir bulan 3 tahun 2020 ketika pandemik sedang memuncak di Negeri Selangor dan juga di Malaysia. Kita STFC telah menjangkakan pasar-pasar bakal menjadi epik centre di masa itu ya. Dan sebab itu kita telah membuat beberapa langkah-langkah awalan dan juga program-program menstatik dan salah satu tempatnya adalah pasar. Dan terbukti selepas kes Pasar Borong Selayang yang sebenarnya lokalitinya adalah Kuala Lumpur yang turut merebak di Pasar Jalan Othman sampai di Kuala Selangor, di Tanjung Karang dan sebagainya itu, kita akan guna untuk melihat kepada kesan pandemik atau pun kawalan pandemik, ia tidak ada usaha-usaha yang lain. Namun begitu sistem ini adalah sistem tracing yang sangat baik yang kita akan boleh gunakan sebaik-baiknya kaedah tracing ini untuk data dan juga big data analysis yang merupakan konsep penting di dalam sebuah kendalian serta pengawalan sebuah negeri pintar. Saya sebutkan data untuk SELangkah 6.15 juta pengguna unik, 41 juta telah scan. 77,470 premis telah menggunakan dan setakat ini sekitar 332 yang telah mendaftar atau pun mengimbas dengan menggunakan telefon biasa atau pun dengan sms kerana kita sedar tak semua orang mampu atau pun berupaya menggunakan telefon pintar. Ada juga ulasan ...
Y.A.B. DATO’ MENTERI BESAR: Dia ada kriterianya dalam dasar Rumah Selangorku 2.0 sangat jelas. Apakah kualiti sampai ke pintunya. Sampai kualiti tile pun lantainya kita telah tetapkan kualiti kita harus jaga.. dengan beberapa perkakas dengan beberapa wardrobe dengan izin ataupun almari seperti aircorn dan penghawa dingin, pemanas air dan juga televisyen yang kita telah siapkan dan mereka hanya perlu bawa tilam ataupun katil kalau tak ada pakai tilam angin pun bolehlah untuk duduk di sana tapi yang pentingnya ia dapat 3 ribu yang dapat smart sewa. Smart sewa ini, mereka akan tinggal selama 3 atau 5 tahun di situ dan selepas 5 tahun mereka boleh membeli rumah tersebut atau pun membeli unit lain dengan tawaran RM200 ribu ringgit dengan RM200 ribu tidak lebih RM200 ribu ini dalam konsep Idaman, tapi dalam konsep Harapan tadi mereka boleh beli unit-unit lain pada ketika itu kedudukan kewangan mereka dan baik mereka boleh beli unit dengan nilai bebas rumah-rumah yang lain. Saya nak beri maklum balas cadangan daripada Kampung Tunku cadangan berkenaan status tanah rizab IWK. Sememangnya ..
Terima kasih saya ucapkan kepada Yang Amat Y.B. TUAN RIZAM BIN ISMAIL : Berhormat Dato’ Seri Menteri Besar saya ingin sedikit penjelasan dengan kenyataan Selangorkini bertarikh pada 14 Julai. RNR tetap dibina tetapi berubah lokasi ke Sungai Tawar. Seperti mana diperkatakan oleh Yang Berhormat Dato’ Seri Menteri Besar jadi saya ucapkan terima kasih banyak-banyak. Kalau RNR itu akan dibina Sungai Tawar saya amat mengalu-alukan. Kerana sebelum ini tapak RNR itu memang di cadangkan di lokasi perumahan Ladang Air Manis tetapi difahamkan ia dipindahkan di lokasi lain. Saya minta ia perlu dikekalkan di situ kerana dia memberi peluang ekonomi kepada penduduk sekitar itu dan penduduk Sungai Air Tawar. Kerana laluan itu melibatkan laluan nak masuk ke DUN saya. Jadi daripada Ladang Air Manis itu nak masuk ke DUN saya jaraknya sehingga 20 kilometer. Tak ada apa-apa. Jadi kalau ibu bapa nak tengok anak-anaknya di Sungai Lang di SPBI di Politeknik dia boleh berhenti di situ untuk solat makan membeli cenderahati untuk dibawa ke DUN sayalah. Jadi saya ucapkan terima kasih Yan Amat Berhormat.
Y.B. TUAN RIZAM BIN ISMAIL: Penjelasan.
TUAN SPEAKER: Silakan.
Y.B. TUAN RIZAM BIN ISMAIL: Terima kasih Yang Berhormat Tuan Speaker dan terima kasih kepada Yang Amat Berhormat Dato’ Seri Menteri Besar atas penjelasan yang diberi. Dan saya ucap selamat berkhidmat pada CEO yang baru. Cuma saya ingin menyentuh sedikit tadi, berkenaan dengan satu pendidikan bagi saya satu perkara yang berbeza. Satu pengurusan aset, satu benda yang berbeza. Tetapi bagi saya ia perlu dilaksanakan dalam bentuk seiring. Sebab itu bila berlaku penjualan aset secara besar- besaran ini, saya tidak bersetuju. Kerana Yayasan Selangor ini cukup mempunyai satu sentimental value kepada kami, khususnya saya, bekas alumni pelajar Yayasan Selangor sendiri. Di dalam Dewan ini, saya difahamkan, Yang Berhormat Sementa juga, alumni pelajar Yayasan Selangor dan saya nampak Yayasan Selangor berjaya melahirkan begitu ramai orang yang berjaya di dalam negara kita. Jadi saya juga berharap selepas ini agar mereka ini diberilah ruang untuk berada di dalam Yayasan Selangor sebagai Ahli Lembaga Pengarah sendiri ke. Ya, untuk mereka menabur bakti balik, berkhidmat di dalam Yayasan Selangor ini, yang telah berjaya menaikkan ataupun membawa anak- anak Yayasan ini sehingga berjaya ke menara gading.
Di samping itu juga saya dah mendengar dengan jelas, huraian daripada Yang Amat Berhormat Dato’ Menteri Besar berkenaan dengan perbelanjaan, COVID. Saya ucapkan tahniah dan terima kasih di atas perbelanjaan ini. Cuma saya berharap ia sewaktu COVID ini, ia tidak menjadikan ia sebagai asas lesen ataupun kerajaan Negeri menghalalkan untuk menjual aset-aset Kerajaan Negeri secara besar-besaran. Seperti mana yang kita tahu di Yayasan Selangor melibatkan 77 aset yang akan dijual. Saya baca ni, satu keratan akhbar The Star, 13 Julai, baru saja dua hari. Disebut, akan berlaku pula penjualan aset Plaza Perangsang, yang selama ini menjadi mercu tanda kebanggaan rakyat di negeri Selangor. Kenapa waktu ketika ini perlu dijual? Kenap aset-aset ini harus dijual? Alasannya apa? Adakah ia tidak diurus dengan baik? Ataupun sebagainya. Ini belum lagi Stadium Shah Alam. Saya tengok hari ini berada dalam keadaan yang begitu
usang. Kita tak pasti dari keselamatan stadium ini. Menjamin ke kepada besok mereka yang nak datang ke stadium. Dari segi piawaian, pendawaian, apa nama... keselamatan, pemadam api dan sebagainya. Saya bimbang, saya bangkitkan kerana saya bimbang, akhirnya tak mustahil stadium juga besok ditenderkan untuk dijual. Jadi saya minta balik, saya mintalah, Kerajaan Negeri dengan kebijaksanaan Yang Amat Berhormat Dato’ Seri Menteri Besar, mengkaji semulalah. Jangan kita jadikan pandemik COVID ini, untuk menjadikan ia sebagai lesen kepada Kerajaan Negeri untuk menjual aset-aset negeri Selangor pada waktu dan ketika ini. Terima kasih.
Y.A.B. DATO’ MENTERI BESAR: Yang Berhormat, saya nak jelaskan sama ada urusan strategik dan penyusunan semula Yayasan Selangor ataupun Perangsang yang saya akan sebut nanti, saya akan masuk hari itu, tak ada kena mengena untuk membiayai COVID-19. Tidak ada kena mengena untuk menggerakkan ekonomi. Itu untuk menstrukturkan semula. Kan saya sebut, ini masalah-masalah legasi. Saya sebutkan, unit-unit yang nak dijual ini sebahagian besarnya adalah legasi lampau. Legasi lampau. Kerana daripada rekod kita, bukan kita tidak berusaha untuk memastikan ia mampu sustain kepada Kerajaan Negeri ataupun pentadbiran Yayasan Selangor. Tetapi tidak ekonomi. Bayangkan, kos pentadbiran dan pengurusan, the holding cost nya, satu tahun untuk unit-unit yang dibangkitkan tadi, ialah RM2.9 juta. Tetapi sewaan yang kita perolehi adalah sebanyak RM123,000.00. Ni tokeh balak pun pengsan. Ini tak boleh, bukannya tak boleh, kita dah bertahun-tahun mencuba. Ara Damansara tu, tidak ada. Ahli Yang Berhormat sekalian, sebab itu.. sabar, sabar, jangan marah. Sabar,sabar,sabar. Sebab itu saya nak sebutkan, kalau dibangkitkan soal memori, sentimental dan sebagainya, ini adalah hasil daripada usaha sama tanah-tanah Yayasan Selangor yang telah dibuat pada zaman UMNO dan Barisan Nasional.